**4/2020. (IV. 17.)**

**Arló Nagyközség Önkormányzat Polgármesterének**

**Arló Nagyközség Önkormányzat Képviselő-testülete hatáskörében hozott önkormányzati rendelete**

**Arló Nagyközség Önkormányzat tulajdonát képező Arlói-tó**

**környékének, valamint a közterületek használatának rendjéről**

Arló Nagyközség Önkormányzat Polgármestere Arló Nagyközség Önkormányzat Képviselő-testületének az Alaptörvény 32. cikk (1) bekezdés a) pontjában meghatározott feladatkörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. tv. 46. § (4) bekezdése, a veszélyhelyzet kihirdetéséről szóló 40/2020. (III. 11.) Kormányrendelet 1. §-a, valamint hétvégére vonatkozó kijárási korlátozással összefüggésben meghozható önkormányzati intézkedésekről szóló 118/2020. (IV. 16.) Korm. rendelet 3. §-ban kapott felhatalmazás alapján a következőket rendeli el:

1. **§**

Aró Nagyközség Önkormányzat közigazgatási területén közterületen 2020. április 18-án 00 órától 2020. április 19-én 24 óráig terjedő időtartamban tartózkodni, csoportosulni tilos.

1. **§**

(1) Arló Nagyközség Önkormányzat közigazgatási területéhez tartozó Arlói-tó környékén és közterületein 2020. április 18-án 00 órától 2020. április 19-én 24 óráig terjedő időtartamra a tó környéki állandó lakosokon kívül csak a pihenőház tulajdonosok tartózkodhatnak.

(2) Egy hétvégi házban legfeljebb 2 személy tartózkodhat, a tulajdonosok vendéget nem fogadhatnak.

(3) Az ingatlan használóknak a tó területén csoportosulni tilos.

(4) A tó vizében kutyákat fürdetni és a tó körül futtatni tilos.

1. Az ingatlanokat a hétvége alatt felújítani szándékozónak tilos az építési hulladékot, sittet, lomot a kommunális kukában vagy mellette elhelyezni.
2. A tó körül tilos a csoportokban való sétálás. Mindenki köteles betartani egymástól az előírt távolságokat és mindenki viseljen kesztyűt és szájmaszkot.
3. **§**

A rendeletben meghatározott szabályok be nem tartása esetén szabálysértési eljárás kezdeményezhető.

1. **§**

Ez a rendelet 2020. április 18-án lép hatályba és 2020. április 20-án hatályát veszti.

Vámos Istvánné dr. Klisóczkiné Papp Andrea

polgármester jegyző